Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Jätkub peaminister Netanyahu ja USA presidendi Obama tüli.
Obama lubas oma Iisraeli-poliitika ümber hinnata.
President Obama: Kui Iraaniga jõutakse tuumaleppele,
on see tema sõnul hea leping.
Iraagi välisministri sõnul oleks vaja kõrgema taseme koostööd
Lääne toetatud Iraagi valitsuse ja Süüria Assadi režiimi vahel.
Püüdes luua koalitsiooni
on peaminister Netanyahu kohtunud
oma nn "loomulike" partnerparteide juhtidega,
sh majandusminister Bennettiga Juudi Kodu parteist,
endise välisministri Liebermaniga Yisrael Beiteinust,
ja endise Likudi ministri Kahloniga, kes juhib uut Kulanu parteid.
Erinevate ministriportfellide kohta liigub spekulatsioone.
Netanyahule lähedalseisvate ametnike teatel saab Moshe Kahlon
valimiseelse lubaduse kohaselt Iisraeli uueks rahandusministriks.
Alates neljapäevast, kui Knessetis algavad ametlikud kõnelused,
on Netanyahul 42 päeva koalitsiooni moodustamiseks.
Jätkub peaminister Netanyahu
ja USA presidendi Barack Obama tüli.
Obama sõnul pole erimeelsused Netanyahuga
Iisraeli-Palestiina konflikti teemal isiklikud, vaid johtuvad
põhimõttelistest erinevustest Lähis-Ida rahupoliitikas.
Netanyahu valimiseelsete märkuste valguses,
mille järgi Palestiina riiki tema ametiajal ei looda,
on Obama sõnul raske näha teed kahe riigi lahenduseks konfliktile,
mida USA on kaua taotlenud,
Peaminister Netanyahu ütles valimiskampaania ajal,
et tema ametiajal Palestiina riiki ei looda.
Uskusin tema sõnu, et just seda ta mõtleski.
Arvan, et paljud Iisraeli valijad
said asjast samamoodi aru.
Hiljem ütles ta, et ei öelnud, et seda kunagi ei juhtu,
kuid Palestiina riigi sünniks
peavad täidetud olema teatud tingimused,
kuid tingimused on sellised,
mida on lähiajal võimatu saavutada.
Isegi kui aktsepteerida
peaminister Netanyahu hilisemat korrektsiooni,
ei paista siiski kuskilt
ühtki mõistliku raamistiku võimalust,
mis viiks Palestiina riigini,
isegi kui oleks terve rida tingimusi ja julgeolekunõudeid,
mis täidetaks järkjärgult pikema aja vältel.
Seetõttu lubas Obama analüüsida, kuidas oma allesjäänud ametiajal
Iisraeli-Palestiina suhteid kõige paremini hallata.
Ometi rõhutas Obama, et teeb kõik
Iisraeli julgeoleku säilitamise kindlustamiseks.
Teen jätkuvalt kõik,
kindlustamaks, et meie Iisraeli sõpradel on julgeolek.
Olen teinud seda kogu oma ametiaja.
See ei katke. Iisraeli rahvas peab seda teadma.
Kuid pean ausalt hindama,
kuidas järgmised paar aastat Iisraeli-Palestiina suhteid hallata.
Me ei saa teeselda,
et on võimalus millekski, mida pole.
Ja me ei saa rajada oma avalikku diplomaatiat millelelgi,
mille suhtes kõigile on selge, et seda ei juhtu,
vähemalt mitte lähiaastail.
Obama ja Netanyahu suhted on olnud pingelised
seoses USA pingutustega jõuda Iraaniga rahvusvahelise leppeni,
mis kärbiks Teherani tuumaprogrammi.
Kuigi kahe juhi halvad suhted on ilmsed,
on nii Obama kui Netanyahu korduvalt kinnitanud
USA-Juudiriigi suhete tugevat koordineerimist,
ja viidanud põhimõttelistele lahkarvamustele selles osas,
kuidas riigid peaksid edasi liikuma.
Mul on peaministriga väga asjalikud suhted.
Olen kohtunud temaga rohkem kui ühegi teise riigijuhiga.
Vestlen temaga kogu aeg.
Ta esindab oma riigi huve, nii nagu vajalikuks peab,
ja mina teen sama.
Asi pole juhtidevahelistes suhetes.
Asi on selges, olemuslikus väljakutses.
Usume, et kaks riiki on parim tee Iisraeli julgeolekule,
palestiinlaste pürgimustele ja regionaalsele stabiilsusele.
See on ja jääb meie nägemuseks.
Ja peaminister Netanyahul on teine lähenemine.
Tuumakõnelustest Iraaniga -
President Obama ütles, et kui Iraaniga jõutakse tuumaleppele,
on see "hea leping".
Mis puudutab lepingu võimalust,
mis kindlustaks, et Iraan ei saaks tuumarelva,
siis teavitasime äsja Kongressi progressist või selle puudumisest.
Informeerisime ka iisraellasi
ning teisi liitlasi regioonis ja maailmas.
Kui jõutakse lepinguni, mille suhtes ollakse veendunud,
et see takistab Iraanil tuumarelva hankimast,
on see kõigile näha
ja selle sisuga saab tutvuda.
Olen veendunud, et kui tuleb leping, on see hea leping,
mis on hea USA, Iisraeli ja regiooni julgeolekule.
Ja kui see pole hea, siis lepet ei tule.
Kogu protsess oleks vägagi läbipaistev.
Päev varem kordas Iisrael oma seisukohta,
mille järgi P5+1 ehk USA, Venemaa, Hiina, Prantsusmaa, Inglismaa
ja Saksamaa on sõlmimas Iraaniga halba lepingut.
Iisrael, Lähis-Ida väidetavalt ainus tuumariik,
kõnelustel ei osale,
kuid näeb võimalikus tuumarelvastatud Iraanis erilist ohtu,
kuna Islamivabariik on minevikus ähvardanud juudiriiki hävitada.
P5+1 peatas reedel Šveitsis Iraaniga kõnelused
ja jätkab neid homme,
et püüda murda ummiksesu Teherani tuumaprogrammi
ja sanktsioonide eemaldamise teemal
enne 31. märtsiks seatud tähtaega.
Nüüd regionaalsetest arengutest
ja jätkuvast võitlusest ISIL-iga -
Iraagi välisministri al-Jaafari sõnul oleks vaja kõrgema taseme koostööd
Lääne toetatud Iraagi valitsuse ja Süüria Assadi režiimi vahel.
Avaldusele eelnes kohtumine Süüria presidendi Bashar Assadiga.
Kohtumisel kutsus Assad, nagu teatab tema Twitteri konto,
ühisrindele Iraagiga terrorismiga võitlemisel,
kuna mõlemad riigid võitlevad ISIL-iga.
Iraagi šiiitlik valitsus, mida toetab Lääs,
sh USA ja EL,
on koos Iraani ja Hezbollah'ga Liibanonis
olnud Assadi režiimi oluline liitlane.
Raportite järgi on Iraagi valitsusele lojaalsed šiiitlikud võitlejad
Süüria 4-aastases kodusõjas Assadi poolel sõdinud.
ÜRO andmeil on Süürias hukkunud üle 200 000 inimese.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri